Lolland-Falsters Stifts-Tidende, 1846-03-26
Jndenlandske Efterretninger. Det Numer af Professor Schouws "Dansk Ugeskrift, der skulde være udkommet i Fredags, er blevet lagt under Beslag. Det indeholdt en Oversættelse fra Edinburgh Review, af en Artikel om preussiske Tilstande, en historisk Betragtning af den preussiske Regjerings Forhold til Bevægelsen. Ved Taars paa Lolland er oprettet et Toldklareringsted, hvor a) ankommende Reisende, som ikke ere bosiddende Handlende eller Handelsreisende, kunne erholde Ubetydeligheder, som medbringes, toldberigtigede; b) hvor Passeersedler med indenlandske eller fra et Told eller Consumtionssted i Kongeriget fremmede friggjorte Varer, som afgaae eller ankomme med Færgen fra eller til Langeland, kunne expederes; c) samt hvor i Almindelighed Fartøier fra eller til indenlandske Steder i Kongeriget eller Hertugdømmerne, som ved Forbiseiling losse eller indlade indenlandske eller med behørig Ligitimation forsynede fremmede frigjorte Varer, kunne erholde Expedition. Det vil herved blive lettere for Dampskibe af anløbe Taars, hvor de nu kunne erholde Klarering, uden at belastes med Diæter og Befordringsomkostninger til noget Toldopsyn. Disse Omkostninger maae have været meget bebyrdende for de Dampskibe, der hyppig anløbe saadanne udenbyes Toldstationer t. Ex. i Farten paa Møen, Lolland, Falster og Langeland, og det er derfor glædeligt af "Archiv for Handel og Toldvæsen, at erfare, at Generaltoldkammeret fra indeværende Aar af har fritaget Rhederierne for disse Udgifter, naar vedkommende Dampskibe alene gaaer paa Fart fra Sted til andet i Kongeriget, eller paa Routen til et Sted i Hertugdømmerne anløber en saadan Station. At Afgiftslettelsen ikke ogsaa er bleven udstrakt til Dampskibsfarten fra Hertugdom merne, er vel atter en af de mange Conseqventser af Tolddifferentserne mellem Kongeriget og Hertugdømmerne, som man, eftersom det lader til, ikke magter at bortrydde. (Fædrel.) Fra Aalborg skrives af 21de de i Aalb. Stiftstidende: "Den her igaar feirede Hundredeaars=Oldingefest for Sæcularen, Pibefabrikant Christian Bruun i Neufling, var i alle Henseender sin skjønne Betydning værdig. Allerede tidligere paa Dagen modtog den hundredaarige Gubbe sin nærmeste Egns Lykønskninger og Bevidnelser af den almindelige Høiagtelse og Deeltagelse, hans lange, agtværdige Bane og hans endnu paa Høialderens Tinde ufortrødne Virksomhed har beredet ham, og som et af Beviserne herpaa havde samtlige Beboere overrakt ham en Lykønskningsadresse og med denne tillige fritaget ham i hans øvrige Levetid for alle Afgivter og Præstationer, af hvilketsomhelst Navn, til Communen, hvilke dens øvrige Medlemmer tilfælleds ønskede at bære. Senere paa Formiddagen satte et talrigt Tog af Deeltagere af alle Stænder, paa 28 Vogne med Musik i Spidsen, sig herfra Byen i Bevægelse ud til Jubeloldingens Bopæl, c. 1 1/2 Miil herfra Byen, hvor Gjæsterne i Stedets Nærhed modtoges af en Escorte ridende Bønder, der anførte Toget til Festens Plads. Ankomne der omringedes Oldingen af alle vor Byes og Omegns Gjæster, og hilstes med en af Hr. Pastor Boesen i Dagens saa sjeldne festlige Anledning forfattet smuk Sang, hvorefter Festcomiteens Formand, Bernh. Ree, henvendte sig i en Tale til den alderkronede Olding og i samtlige Festdeeltageres Navn overrakte ham en smuk antik Sølvdaase, (egentlig til dette Øiemed først anskaffet af 20 Medlemmer af Haandværkstanden her i Byen, som Erkjendtlighedsgave for en til den høieste Oldingealder uafbrudt sort sat industriel Virksomhed), med en Jnscription og to korslagte Kridtpiber og et i Daasen indbefattet ikke ubetydeligt Jndlæg for i flere Henseender at berede denne Dag en velgjørende Erindring i Oldingens Hjem. Efter at et tredobbelt Hurra fra den under den frie Himmel forsamlede glade Mængde havde lydt for Jubeloldingen, ledsagedes han derpaa af hele Toget igjennem en af Beboerne reist Æresport til den nærliggende Søndertranders) Kirke, hvor Gudstjeneste var anordnet og hvor den Høitbedagede selv havde ønsket paa sin Alders Jubelfestdag for Alteret at bringe Alherren sin Tak. J den af Deeltagende og Tilhørere tætopfyldte Kirke holdt derpaa, efter stedfunden Communion, Præsten Hr. Bruun Talen over Dagens skjønne Æmne og udbredte sig med greben Følelse over den Alders Jubelfest, der er kronet ei blot med Oldinge haarets Sølverkrands, men ogsaa bærer et hundredaarigt Livs Retfærd Krone. Fra Kirken modtoges derpaa Jubeloldingen og hans 72aarige, men ikke mindre livsfriske, Hustru atter i Festcommiteens Midte og ledsagedes saaledes af alle Togets og Festens Deeltagere, med den ridende Escorte og Musik i Spidsen, her til Byen som Gjæst ved et hos Hr. Gjæstgiver Petersen arrangeret, Festmaaltid. Ved dette udtalte Skaalerne sig saavel forden ærværdige Jubelolding, hans troe Hustru, med hvilken (hans 2den Kone) han forhaabentlig om 3 Aar feirer sin Guldbrullupsfest, samt i de øvrige Ønsker, en saa skjøn og sjelden Festdag maatte fremkalde og som her i en talrig Kreds paa saa smuk og hjertelig Maade fandt deres Forening. Efter endt Festmaaltid ledsagedes Jubel parret ved en Deputation til Hjemmet, hvor vi ville onske, at det Livslys, der for 100 Aar siden tændtes og ved Forsynets Naade saa mildt vedligeholdtes, endnu længe maa frede om den stille Arne."